Spomen križ hrvatskim braniteljima u središtu Lovasa nedavno je osvanuo je zaliven crvenom trajnom bojom. Mržnja prema domovini, oskvrnuće Kristove žrtve ili žrtve hrvatskog branitelja ili jednostavno mržnja prema svemu što nam je sveto – teško je dokučiti što je nekoga natjeralo na ovaj bezdušni, neljudski ili vandalski čin?

Osuđujući ovakva zlodjela, jedino se možemo nadati da će istraga postići rezultate te da će ovakva i svaka druga destruktivnost kazniti i zauvijek zaustaviti. Ovaj vandalski čin osudile su općinske vlasti Lovasa.

Tijekom Domovinskog rata smrtno su stradala 89 mještana Lovasa, a jedna se osoba vodi kao nestala. Silovane su mnoge žene i djevojke. Uništeni ili oštećeni su gotovo svi gospodarski objekti, a potpuno je uništena 261 obiteljska kuća.

Lovas se izdvaja i kao mjesto koje je poslužilo za realiziranje sulude srpske ideje čišćenja minskoga polja tijelima nesretnih mještana, koji su bili tjerani proći preko njega. Okrutna ubojstva, torture, bijela traka na rukama Hrvata kao znak raspoznavanja i nacionalne pripadnosti, mučenja i silovanja žena, prisilni rad…., jedan su dio strahota koje su preživjeli mještani Lovasa, koji su nakon toga protjerani.

Policija provodi istražne radnje kako bi se utvrdio počinitelj koji je u noći s četvrtka na petak crvenom tekućinom zalio spomen križ hrvatskim braniteljima u središtu vukovarsko-srijemskog mjesta Lovas na vukovarskom području, potvrdio je u nedjelju glasnogovornik PU vukovarsko-srijemske Domagoj Džigumović.

Antun Ivanković